Deg tezrawt-agi-nneɣ ɣef yinzan n wasun n At Wasif, nesteqsa kra n yimɣaren akked temɣarin ɣef usemres n wawal inzi deg tmeddurt-nsen n yal ass, nnan-d ur-t-ssexdamen ara, maca yella wawal i t-iqublen iwumi qqaren « nzul » neɣ « nzi » i d-yemmalen « lemtul » akked lemɛun ɣef yiwet n tikkelt, deg wawal ad d-nini: Yekkat-iyi-d s « nzul » neɣ s « nzi » , dagi ira ad d-yini tiyita s lemtul akked lemɛun. Akken zemren ad d-inin wawalen-agi « nzi » akked « nzul » d tinfaliyin ssexdamen yimdanen yal ass, sɛan deffir-nsent inumak d uffiren.